భండారు శ్రీనివాస రావు – వార్తా వ్యాఖ్య: వయసు నవ్వింది – భండారు శ్రీనివాసరావు
చిన్నతనంలో బొద్దుగా ముద్దుగా వుండేవాడు. వున్న వూళ్ళో స్కూలు లేక పట్నంలో బావ గారింటికి చేరాల్సివచ్చింది. వేసవి సెలవులివ్వగానే సొంతూరు మీద గాలిమళ్ళేది. అంతే. బస్సెక్కి తుర్రున వాళ్ల వూరు బయలుదేరేవాడు. ఆ రోజుల్లో బస్సు టిక్కెట్టు- అందులో అరటిక్కెట్టాయె - నాలుగణాలు పోను అక్కయ్య ఇచ్చిన రూపాయిలో ఇంకా ముప్పావలా జేబులో మిగిలేది. ఓ అణా పెట్టి కట్టె మిఠాయి, ఇంకో అణా పెట్టి జీళ్ళు కొనుక్కుని కాలవగట్టెక్కేవాడు. ఇక అక్కడినుంచి ఒకటే పాటలు, పద్యాలు. టైం తెలిసేది కాదు. మాయాబజారులో వివాహభోజనంబు పాట పదమూడోసారి ఎత్తుకునేలోపల ఊరోచ్చేసేది. మూడు మైళ్ళు మూడంగల్లో దాటి వచ్చిన ఫీలింగు. ఆహా అనుకునేవాడు. తన గొప్పే అనుకునేవాడు. చూసి నవ్వుకునేవాడిని.
పల్లెటూళ్ళో రాజభోగం. వేడి వేడి అన్నం. వెన్న కాచిన నెయ్యి.అరచేతిమందాన మీగడ. ముద్దపప్పు. వూటలూరే కొత్తావకాయ. ఓహో ఏమి రుచి. రాళ్ళు తిని హరాయించుకునే ఆరోగ్యం తనదని మురిసి ముక్కచెక్కలయ్యేవాడు. రామారావుని చూసి జాలితో నవ్వుకునేవాడిని.
bhandaaru srinivasa raavu – varta vyaakhya: vayasu navvindi – bhandaaru srinivasarao
chinnatanamlo boddugaa muddugaa vundevaadu. vunna voollo skoolu leka patnamlo baava gaarintiki cheralsivachindi. vesavi selavulivvagaane sonturu meeda galimalledi. anthe. bassekki turruna vaalla vuuru bayaluderevadu. aa rojullo bassu tikkettu- andulo aratikkettaye - naaluganaalu ponu akkayya ichina roopaayilo inka muppavala jebulo migiledi. oo anaa petti katte mitaayi, inko anaa petti jeellu konukkuni kalavagattekkevadu. ika akkadinunchi okate paatalu, padyaalu. taim telisedi kaadu. mayabajarulo vivaahabhojanambu paata padamuudosaari ettukunelopala oorochesedi. moodu maillu moodangallo daati vachina pheelingu. aahaa anukunevadu. tana goppe anukunevadu. chusi navvukunevaadini.
palletoollo rajabhogam. vedi vedi annam. venna kaachina neyyi.arachetimandaana meegada. muddapappu. vootalure kottavakaya. oho emi ruchi. raallu tini haraayinchukune aarogyam tanadani murisi mukkachekkalayyevadu. ramaraoni chusi jaalitho navvukunevaadini.